*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*238. számú előterjesztés*

Bátaszék Város Önkormányzata Képviselő-testületének 2017. november 29-én,

16,00 órakor megtartandó ülésére

*„Cikádor Általános Iskola és Gimnázium II. Géza Gimnáziuma energetikai korszerűsítése” elnevezésű projekt támogatási szerződésének módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**PG Bizottság: 2017. 14. 28. |

**Tisztelt Képviselő-testület!**

A „Cikádor Általános Iskola és Gimnázium II. Géza Gimnáziuma energetikai korszerűsítése” című és TOP-3.2.1-15-TL1-2016-00016 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2018.08.31.

A Közreműködő Szervezet által kiküldött fajlagos energiakorlátoknak való megfelelésre vonatkozó „Energetikai ellenőrző segédtáblázat” költség túllépést prognosztizált, melynek következménye a már megítélt támogatási összegre vonatkozó visszafizetési kötelezettség.

Elnyert támogatási összeg visszafizetésének elkerülése végett az auditor az alábbi megoldásokat dolgozta ki, figyelembe véve hogy a projekt megvalósítása nem lehet jövedelemszerző az Önkormányzatnak. (Nem termelhet annyi villamos energiát a napelemes rendszer, hogy abból az Önkormányzatnak bevétele származzon, legfeljebb a tényleges fogyasztással azonos energiát termelheti meg a rendszer.)

-          1. Műszaki-szakmai tartalom megemelése: **102 db 280 W-os  teljesítményű polikristályos napelem modul, hozzá egy 33 kVa-es inverter**, ebben az esetben 15 %-os eltérés mutatkozik a napelem teljesítménye és az inverter kapacitása között.

-          2. Műszaki-szakmai tartalom megemelése: **102 db 270 W-os  teljesítményű polikristályos napelem modul, hozzá egy 32,5 kVa-es inverter**, ebben az esetben 20 %-os eltérés mutatkozik a napelem teljesítménye és az inverter kapacitása között.

A pályázatban eredetileg **102 db 260 W-os  teljesítményű polikristályos napelem modult, hozzá egy 27 kVa-es inverter** volt tervezve. A Közreműködő Szervezet szerint az eltérés nem lehet nagyobb 20 %-nál.

Amennyiben a tartalékról esetlegesen lemondanánk, úgy abban az esetben is szükséges a szakmai tartalom növelése, hogy a fajlagos energiakorlátoknak való megfelelés teljesülhessen. (Ebben az esetben a támogatási összeg csökkenése miatt a belső %-os korlátok is módosulna, az eredetileg tervezett elszámolható költségek arányosan valamennyi költségsoron csökkennének. Ezt a variációt nem javasoljuk.)

Javasoljuk az 1.számú műszaki tartalom elfogadását.

Az új műszaki tartalom meghatározása és az ehhez kapcsolódó előkészítési folyamat megindítása, valamint a beszerzési eljárások lebonyolítás miatt szükséges a mérföldkövek határidejének módosítása az alábbiak szerint:

|  |  |  |
| --- | --- | --- |
| Mérföldkő sorszáma | Mérföldkő elérésének tervezett dátuma | Mérföldkő elérésének tervezett ***módosított*** dátuma |
| 1 | 2017.11.30. | ***2018.03.01.*** |
| 2 | 2018.01.31. | ***2018.04.01.*** |
| 3 | 2018.04.30. | 2018.04.30. |
| 4 | 2018.06.30. | 2018.06.30. |
| 5 | 2018.07.31. | 2018.07.31. |
| 6 | 2018.08.31. | 2018.08.31. |

Az új műszaki tartalomra tekintettel új ajánlatkérési eljárást kell megindítani.

Mindezek alapján javasoljuk a kivitelezési munkák elvégzésére (kivitelező kiválasztása) hozott 263/2017.(IX.27) számú határozat hatályon kívül helyezését.

***1.sz. H a t á r o z a t i j a v a s l a t :***

**a 263/2017. (IX. 27.) önk.-i határozat hatályon kívül helyezésére**

Bátaszék Város Önkormányzatának Képviselő-testülete a „Cikádor Általános Iskola és Gimnázium II. Géza gimnáziuma energetikai korszerűsítése” elnevezésű pályázathoz kapcsolódóan kivitelezési munkák elvégzéséről szóló263/2017. (IX.27.) önkormányzati határozatát hatályon kívül helyezi.

*Határidő:* azonnal

*Felelős*: Kondriczné dr. Varga Erzsébet jegyző

 (határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**„Cikádor Általános Iskola és Gimnázium II. Géza Gimnáziuma energetikai korszerűsítése” elnevezésű pályázathoz kapcsolódóan Támogatási Szerződés módosítására**

Bátaszék Város Önkormányzatának Képviselő-testülete;

1. kezdeményezi az „Cikádor Általános Iskola és Gimnázium II. Géza Gimnáziuma energetikai korszerűsítése” című és TOP-3.2.1-15-TL1-2016-00016 azonosító számú projekthez kapcsolódó Támogatási Szerződés 3.sz. mellékletének módosítását a jelen határozat 1.sz. mellékletének megfelelően,
2. felhatalmazza a város polgármesterét a Támogatási Szerződés módosítás aláírására.

*Határidő:* 2017. december 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Irányító Hatóság

 Magyar Államkincstár

 Tolna Megyei Önkormányzati Hivatal

 Bátaszéki KÖH városüz. iroda

Bátaszéki KÖH pénzügyi iroda

 irattár

**1.sz melléklet**

|  |  |  |  |
| --- | --- | --- | --- |
| **Mérföldkő sorszáma** | **Mérföldkő elérésének tervezett dátuma** | **Megvalósítani tervezett eredmény leírása** | **A mérföldkő eléréséig felhasználni tervezett támogatás összege** |
| 1. | 2018.03.01. | Ebben a szakaszban történik a végleges audit tevékenység. Előzetesen már felmérésre került az épület, valamint meghatározásra a szükséges napelemes rendszer mérete. Az áramszolgáltató részéről engedély, hozzájárulás szükséges a kivitelezéshez. Összeállításra kerül az engedélyezéshez szükséges dokumentáció. Az engedélyeztetési eljárás befejezésére várhatóan 2017.11.30-ig kerül sor.  **További feltételek:**1. Szükséges a rendelkezésre álló dokumentumok közötti összhang megteremtése, különös tekintettel az adatlapra, a Projekt tervre és mellékleteiben meghatározottakra, és az egyéb, rendelkezésre álló dokumentumokra. A végleges dokumentációnak összhangban kell lennie a felhívásban támasztott feltételekkel. 2. A tájékoztatás, nyilvánosság biztosítás költségelem vonatkozásában a „Kommunikációs csomagok keretében elszámolható költségek felső korlátai” című dokumentumban szereplő feltételnek való megfelelést kérjük, a projekt-előkészítési mérföldkő végéig igazolni szíveskedjenek. 3. Amennyiben szükséges, kérjük átdolgozni a Projekt Tervet, amelynek tartalmaznia kell azokat az információkat, amelyekből megállapítható: a. a fejlesztés előtti és utáni állapot mért és számított energiafelhasználási adatai, a működési költségek, indikátorok, a megvalósítás ütemterve összhangban a szakmai melléketekkel (pl: indikátor tábla) b. TNM rendelet által definiált „költségoptimalizált”, vagy „közel nulla” szint elérésének vállalását; c. fejlesztéssel elérhető fosszilis energiamegtakarítást és ÜHG-csökkenést. 6. Be kell mutatni a részletes műszaki-pénzügyi kimutatásokat, amelyekből egyértelműen megállapítható a fajlagos költségkorlátoknak való megfelelés. 4. A Felhívás 5.7 pontjában előírt fajlagos korlátok projektmegvalósítás során történő betartásának az (ön)ellenőrzése érdekében az első mérföldkő elérésének időpontjáig szükséges a „TOP\_321\_energetikai\_ellenőrző\_segédtábla.xlsx” excel segédtáblát a projekt részletesen kidolgozott műszaki tartalma és költségvetése alapján teljes körűen kitöltve a közreműködő szervezet részére benyújtani. A segédtáblát a közreműködő szervezet bocsájtja a kedvezményezett részére a szerződéskötési folyamat során. " | 825 500 Ft |
| 2. | 2018.04.01. | Közbeszerzési eljárás lefolytatása, nyertes ajánlattevő kiválasztása. A közbeszerzési eljárás lefolytatása során kerül kiválasztásra a nyertes ajánlattevő, és így a kivitelező személye.. | 170 180 |
| 3. | 2018.04.30. | Napelemes rendszer leszállítása. Leszállításra kerül a beépítéshez szükséges napelemes rendszer. 50%-os készültségi fok elérése. | 7 698 105 |
| 4. | 2018.06.30. | Napelemes rendszer beüzemelése, telepítése. A folyamat során 27 kW-os napelemes rendszer kerül telepítésre. 102 db, Korax Solar KS-260 típusú polikristályos napelem modul kerül telepítésre a tetőszerkezet déli oldalára, ehhez kapcsolódóan pedig 1 db Fronius ECO 27.0-3-S típusú, vagy azzal műszakilag egyenértékű inverter. 100%-os készültségi fok elérése. | 7 698 105 |
| 5. | 2018.07.31. | A projektben foglalt létesítmény átadása, vállalt indikátorok értékeinek teljesítése. A megvalósítást követően a rendszer műszaki ellenőri jóváhagyást követően átadásra kerül. | 596 900 |
| 6. | 2018.08.31. | Tájékoztatási (nyilvánosság biztosítására) , képzési anyag kidolgozása, projekt lezárása. Tartalék képzése a napelemes esetlegesen felmerülő hibáinak kiküszöbölésére. | 1 701 800 |